Madonna

Šis straipsnis apie JAV popmuzikos atlikėją. Apie religinį vaizdinį mene skaitykite – Madona (menas).

Madonna Louise Ciccone  (Madona Luiza Čikonė, labiau žinoma sceniniu vardu Madonna; g. 1958 m. rugpjūčio 16 d. Mičigane, JAV) – JAV popmuzikos dainininkė, dainų autorė, profesionali šokėja, aktorė, režisierė, rašytoja bei sėkminga verslininkė. 

Madona buvo ištekėjusi du kartus: už aktoriaus Šono Peno (Sean Penn) ir už britų režisieriaus Gajaus Ričio (Guy Ritchie). Turi šešis vaikus – du biologinius ir keturis įvaikintus. Jos turtas vertinamas daugiau kaip 1 milijardu dolerių.

Pagal Gineso rekordų knygą, pardavusi daugiau kaip 300 milijonų muzikinių diskų Madona yra sėkmingiausia visų laikų atlikėja moteris.

Šeima 
Užaugo didelėje išeivių iš Italijos katalikiškoje šeimoje. Ji buvo trečias vaikas iš šešių. Savo motinos ji beveik nepažinojo, nes ji mirė, kai mergaitei buvo penkeri metai.

Biografija 
Gyvendama Detroite lankė pianino ir baleto kursus.

Būdama 20-ies metų išvyko į Niujorką, kur dirbo šokėja ir pozuotoja.

Iš XX a. antrosios pusės roko žvaigždžių, tikriausiai tik Elvis Preslis ir Maiklas Džeksonas pasižymėjo tokia skandalinga reputacija, kurią iš pat pradžių įgijo Madona. Tik pasirodžiusi estradoje, ji atkreipė į save dėmesį ekstravagantiškomis manieromis, scenos triukais, šokiruojančiu elgesiu ir gyvenimo stiliumi. Drauge ji įgijo daug gerbėjų ir tiek pat priešų. Matyt, tai turėjo įtakos ir tam, kad Madona pagal hitų skaičių aplenkė net legendinius The Beatles.

Būdama 14 metų, ji pradėjo lankyti šokių studiją ir įsimylėjo savo mokytoją Kristoferį Fliną. Jos meilė liko be atsako, nes K. Flinas nesidomėjo moterimis. Tačiau jis vesdavo Madoną į disko barus, diskotekas ir įkvėpė jai svajonę bet kokia kaina patekti į sceną. Nuo to laiko Madona pradėjo žengti pirmuosius žingsnius šou versle. Ji mokėsi šokti ir jai tai puikiai sekėsi.

1976 m., baigusi mokyklą, ji įstojo į Mičigano universitetą, bet netrukus metė studijas ir nusprendė prasimušti scenoje. Tada ji pateko į Brodvėjų, kur praėjo sunkų kelią į šlovę.
Madona bandė dirbti teatro grupėje, bet nei pinigų, nei sėkmės tai jai neatnešė. Tada teko dirbti padavėja, o kai kada netgi filmuotis pornofilmuose. Ji susipažino su įvairiais roko muzikantais. Denas Gilroisas ją mokė groti gitara, Patrikas Ernandesas kvietė į savo ansamblį. Po kiek laiko Madonai atsibodo antraeiliai vaidmenys ir ji nusprendė sukurti savo grupę. Jos asmenybės nepastovumas prasiveržė ir čia. Stebuklingu greičiu ji keitė grupės sudėtį, jos pavadinimus, bandė kurti pati. Viena iš dainininkės kasečių buvo pastebėta ir jai pavyko pasirašyti pirmąją sutartį su firma „Saip“. Nepaisant to, kad pirmojo disko sėkmė buvo vidutinė, dainininkė tapo garsi ir pradėjo gauti pasiūlymų. Būtent tada Madona pirmą kartą pasirodė kine, suvaidinusi naktinio klubo dainininkę.

Manoma, kad už savo pirmąją sėkmę ji turi būti dėkinga prodiuseriui Neilui Rodžersui. 1985 m. jis išleido diską su Madonos dainomis, iš kurių aštuonios pateko į hitų paradų viršūnes. N. Rodžerso dėka kiekviena jos daina pasižymėjo ištobulintu akompanavimu, įsimenančiomis melodijomis. Išleidusi diską, Madona sėkmingai koncertavo Amerikoje ir tais pačiais metais suvaidino pagrindinį vaidmenį filme. Po kelių mėnesių Madonos vardas sumirgėjo laikraščių puslapiuose: rugpjūčio mėnesį ji ištekėjo už populiaraus aktoriaus Šono Peno, kuris jos dėmesį patraukė tokiu pat nesutvardomu charakteriu. Beje, jos pirmasis vyras neslėpė santykių su Madona sudėtingumo. Kartu jie nusifilmavo filme „Šanchajaus siurprizas“.
Nuo to laiko Madona labai išgarsėjo. Savo klausytojus ir žiūrovus ji džiugino didžiule diskų ir filmų gausa. Jos įvaizdį formavo geriausi Amerikos profesionalai. Dešimtys vadybininkų, prodiuserių, agentų, režisierių padėjo Madonai pavirsti ryškia, įsimenančia asmenybe, Amerikos sekso simboliu.

Madona nevengė ir skandalų: parašė autobiografiją, kurioje papasakojo apie savo seksualinį gyvenimą. Paskutiniu metu Madona daug filmuojasi. Kritikai vertina ją labai skirtingai – nors nepripažindami jos talento, pastebi, kad jai vienodai sėkmingai pavyksta vaidinti veiksmo filmuose, melodramose, komedijose ar net trileriuose.

Turografija

Turai 
 (1985) The Virgin Tour
 (1987) Who’s That Girl World Tour (1990) Blond Ambition World Tour (1993) The Girlie Show (2001) Drowned World Tour (2004) Re-Invention World Tour (2006) Confessions Tour (2008–2009) Sticky & Sweet Tour (2012) The MDNA Tour (2015) The Rebel Heart Tour(2019) The Madame X Tour Reklaminiai turai 
 (2000) Don’t Tell Me Promo Tour (2003) American Life Promo Tour (2005) Hung Up Promo Tour (2008) Hard Candy Promo Tour Labdaros koncertai 
 (1985) Live Aid (2005) Live 8 (2007) Live Earth Diskografija 

 Studijiniai albumai 

 1983: Madonna 1984: Like a Virgin 1986: True Blue 1989: Like a Prayer 1992: Erotica 1994: Bedtime Stories 1998: Ray of Light 2000: Music 2003: American Life 2005: Confessions on a Dance Floor 2008: Hard Candy 2012: MDNA 2015: Rebel Heart2019 Madame X Kompiliacijos 
 1987: You Can Dance 1990: The Immaculate Collection 1995: Something to Remember 2001: GHV2 2003: Remixed & Revisited 2009: Celebration Gyvos muzikos albumai 
 1985: Live – The Virgin Tour 1987: Who’s That Girl – Live in Japan 1988: Ciao, Italia! – Live from Italy 1990: Blond Ambition – Japan Tour 90 1990: Live! – Blond Ambition Tour 90 1991: Truth or Dare (In Bed with Madonna) 1994: The Girlie Show – Live Down Under 2001: Drowned World Tour 2001 2006: I’m Going to Tell You a Secret 2007: The Confessions Tour 2010: Sticky & Sweet 2013: MDNA World Tour Videokompiliacijos 
 1990: The Immaculate Collection 1999: The Video Collection 93:99 2009: Celebration: The Video Collection Kiti videoalbumai 

 1985: Madonna 1987: It’s That Girl 1990: She’s Breathless 1999: Rays of Light 2000: The Madonna Collection 2000: The Ultimate Collection Videosinglai 

 1990: Justify My Love 1998: Ray of Light 2000: Music 2001: What It Feels Like for a Girl Garso takeliai 

 1985: Vision Quest 1987: Who’s That Girl 1990: I’m Breathless 1994: With Honors 1996: Evita 1999: Austin Powers: The Spy Who Shagged Me 2000: The Next Best Thing 2002: Die Another Day 2002: Swept away 2012: W.E.

 Kiti albumai 

 1991: The Holiday Collection 1989: Remixed Prayers 2001: GHV2 Remixed: The Best of 1991–2001 2006: Confessions Remixed Filmografija 
 1979: Įsitikinęs auka, Romantinis trileris
 1985: Vizijos ieškojimas, Drama
 1985: Beviltiškai ieškant Suzan, Romantinė komedija
 1986: Šanchajaus siurprizas, Nuotykių komedija
 1987: Kas ta mergina?, Romantinė komedija
 1989: Sekliai iš Brodvėjaus, Komedija
 1990: Dikas Treisis, Veikso komedija
 1992: Šešėlis ir rūkas, Trileris ir komedija
 1992: Moterų lyga, Komedija ir drama
 1993: Kūnas kaip įrodymas, Erotinis trileris
 1993: Pavojingas žaidimas, Drama
 1995: Liūdesys veide, Komedija
 1995: Keturi kambariai, Juodojo humoro komedija
 1996: Mergina numeris 6, Komedija
 1996: Evita (filmas), Drama
 2000: Mano geriausias draugas, Komedija ir drama
 2002: Nublokšti, Romantinė komedija
 2002: Pasveikink mirtį kitą dieną, Veiksmo trileris
 2006: Artūras ir Minimukai, Nuotykių animacija

 Bibliografija 
 1992: SEX 1994: The Girlie Show 1996: The Making of Evita 1998: The Emperor’s New Clothes 2003: X-STaTIC Pro=CeSS 2004: Nobody Knows Me 2008: Madonna Confessions 2009: I Am Because We Are 2009: Madonna: Sticky & Sweet 2013: MDNA World Tour''

Singlai